stanford-oval/wikipedia huggingface dataset:
דוד זית
לקריאה נוספת

יעל ויילר (ישראל), דוד זית, האוטופיה השומרית השומר-הצעיר בפולין 1921–1931, ציון, ס"ט, ב, תשס"ד, עמ' 253–257.
הערות שוליים

↑  אתר "Billiongraves"
| --- | --- |
בקרת זהויות :  NLI: 987007278110805171  BnF: cb14511643z (data)  ISNI: 0000 0004 0019 1513  LCCN: n88237630  VIAF: 17640724   WorldCat (עם VIAF): 17640724
פרפרים הם חופשיים

| --- | --- |

כרזת הסרט באנגלית
 מבוסס על:  Butterflies Are Free 
 בימוי:  מילטון קצלס 
 הופק בידי:  מ. ג'.פרנקוביץ 
 תסריט:  לאונרד ג'רש 
 עריכה:  דיוויד בלוויט 
 שחקנים ראשיים:  גולדי הון אדוארד אלברט פול מייקל גלייזר איילין הקרט בפסקה זו רשומה אחת נוספת שטרם תורגמה 
 מוזיקה:  Bob Alcivar 
 צילום:  צ'ארלס לאנג 
 מדינה:  ארצות הברית 
 חברה מפיצה:  סרטי קולומביה 
 הקרנת בכורה:  6 ביולי 1972 
 משך הקרנה:  109 דק' 
 שפת הסרט:  אנגלית 
 סוגה:  קומדיה רומנטית, סרט קומדיה, סרט דרמה, סרט המבוסס על יצירה ספרותית 
 פרסים:  פרס אוסקר לשחקנית המשנה הטובה ביותר (איילין הקרט) 
 דף הסרט ב־IMDb
 
פרפרים הם חופשיים (באנגלית: Butterflies Are Free) הוא סרט קולנוע אמריקאי מסוגת דרמה קומית רומנטית משנת 1972 בבימויו של מילטון קצלס (אנ'), עם גולדי הון, אדוארד אלברט (אנ') ואיילין הקרט בתפקידים הראשיים.
התסריט של לאונרד גרש מבוסס על פי מחזהו המצליח "פרפרים הם חפשיים" שהועלה לראשונה בברודוויי בשנת 1969 ומספר פעמים בישראל העלילה בסרט מתרחשת בסן פרנסיסקו ומתארת קשר רומנטי בן צעיר עיוור לשכנתו "המתפרפרת" בשעה שאמו מנסה לפרק את הקשר כדי לגונן עליו.
גרש כתב את המחזה בהשראת סיפור חייו של המשפטן הרולד קרנץ (אנ').
תקציר העלילה

דון בייקר (אדוארד אלברט) הוא עיוור מלידה מהעיר הילסבורו (אנ') ליד סן פרנסיסקו. הוא גדל בפיקוח אמו האלמנה פלורנס (איילין הקרט) שדאגה לו לכל מחסורו וכעת לפי עצת ידידתו לינדה, מסכימה האם לשלוח אותו לחודשיים ניסיון לגור לבדו בסן פרנסיסקו בבניין דירות להשכרה.
לדירה הצמודה לדירתו מגיעה ג'ין טאנר (גולדי הון) גרושה יפה בת 19 שמנסה למצוא את מזלה בתיאטרון בעיר הגדולה. היא דוגלת בחיים חופשיים ללא התחייבויות כמו שפרפרים הם חופשיים. דון לעומתה הוא עדין נפש, כותב שירים ומבצע אותם בקולו בליווי גיטרה ושואף להיות מוזיקאי.
ג'ין מבחינה בדון שנועץ בה עיניים וזה מרגיז אותה היא מתרככת רק לאחר שהוא מגלה לה שהוא עיוור מלידה. הוא מתחיל למצוא חן בעיניה והיא לוקחת אותו לחנות בגדים וקונה לו בגדים מתאימים לעיר הגדולה.
תוך זמן קצר מתפתח רומן אהבה בין השניים שמסתיים ביחסים אינטימיים במיטה.
למחרת בבוקר מפתיעה אותם גב' בייקר ומוצאת אותם בבגדים תחתוניים בדירה הפוכה. היא מזועזעת ודורשת מדון לארוז ולחזור להילסבורו אך הוא מסרב בתוקף.
פלורס מזמינה את ג'ין לשיחה אינטימית בבית קפה ומספרת לה על דון וכמה היא חרדה שהקשר ביניהם יפגע בו. ג'ין כועסת עליה ומטיחה בפניה את כל מה שהיא חושבת עליה.
לאחר השיחה מחליטה ג'ין לעזוב את הדירה ביחד עם הבמאי שלה ראלף סנטורי (פול מייקל גלייזר) שהבטיח לה תפקיד במחזה בו תופיע בעירום.
כעת דון שבור ומבקש מאמו שתחזיר אותו הביתה. פלורנס מבינה שעשתה טעות ומבקשת ממנו שיחשוב על זה.
ג'ין עוזבת ודון שבור מצער. כשהיא פוגשת בראלף היא מחליטה לחזור לדון והם מתחבקים.
פרסים

איילין הקרט זכתה בפרס אוסקר לשחקנית המשנה הטובה ביותר. הסרט היה מועמד גם לפרס אוסקר על הצילום והסאונד
אדוארד אלברט היה מועמד לפרס גלובוס הזהב לשחקן הטוב ביותר - סרט מוזיקלי או קומדיה ולשחקן החדש והמבטיח.
גולד הון הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי
השיר פרפרים הם חופשיים היה מועמד לפרס גלובוס הזהב לשיר המקורי הטוב ביותר
לאונרד גרש היה מועמד לפרס גילדת הכותבים של אמריקה.
צוות השחקנים

| שם השחקן/ית | שם הדמות | הערות |
| --- | --- | --- |
| גולדי הון | ג'יל טאנר |  |
| אדוארד אלברט | דון בייקר |  |
| איילין הקרט | גב' בייקר |  |
| פול מייקל גלייזר | ראלף |  |
| מייקל וורן | רוי | מוכר בחנות בגדים |
הערות שוליים

↑ 1970 - גרסה עברית מאת תרצה אתר, בבימוי לאונרד שך, בתיאטרון הבימה, עם תיקי דיין, מוטי ברכאן ורחל מרכוס
2001- בתיאטרון הספרייה - עם חני פירסטנברג, תומר רוסו ודינה דורון
2003 - תרגום מאת שלומי מושקוביץ' -בתיאטרון הבימה - עם גיא זוארץ, הילה וידור וליא קניג
2019 - תרגום מאת תום אבני, הצגה בתיאטרון באר שבע, בבימוי אלדר גרויסמן גוהר
העשור הראשון של המאה ה-19

משמאל למעלה, עם כיוון השעון:: נפוליאון בונפרטה מוכתר כקיסר האימפריה הצרפתית. נפוליאון יצא במהלך העשור לכיבושים טרנס-אירופיים, אשר לימים יהיו ידועים כמלחמות נפוליאון - עימותים אשר שינו לנצח את הפוליטיקה האירופאית; כוכב הלכת הננסי קרס התגלה והוכיח את קיומה של חגורת אסטרואידים בין כוכבי הלכת הפנימיים והחיצוניים של מערכת השמש; הממציא השווייצרי פרנסואה אייזק דה ריבאס פיתח רכב המונע באמצעות גז מימן, אשר היה לרכב הראשון שנוצר עם מנוע בעירה פנימית; עסקת רכישת לואיזיאנה התקיימה ב-1803 אשר כמעט והכפילה את שטחה של ארצות הברית באותם ימים; ספינת הקיטור שארלוט דאנדס הייתה לספינת הקיטור השימושית הראשונה בעולם שהדגימה את המעשיות של כוח קיטור עבור ספינות; האיטי הכריזה על עצמאותה ב-1804, והפכה למדינה המודרנית העצמאית השנייה באמריקה הצפונית אחרי ארצות הברית, והיחידה בהיסטוריה שקמה כתוצאה ממרד עבדים; בשנת 1804 מורפין בודד לראשונה בהצלחה מאופיום ויוצר לראשונה כמוצר רפואי נפרד; האימפריה הרומית הקדושה קרסה באופן רשמי ב־6 באוגוסט 1806 כאשר קיסרה האחרון, פרנץ השני, התפטר מתפקידו.
העשור הראשון של המאה ה-19 החל ב־1 בינואר 1800 והסתיים ב־31 בדצמבר 1809.
עשור זה החל עם שליטתן של האימפריה הספרדית והפורטוגזית באמריקה הלטינית, אולם לקראת סוף העשור החלה להיסדק שליטתן ארוכה השנים באזור זה.
מבחינה כלכלית נרשמה בעשור זה אבן דרך משמעותית כאשר הוקמה הבורסה המוסדרת הראשונה בעולם בלונדון.
בעשור זה נוסדה אוניברסיטת ברלין, המזוהה במיוחד עם שינוי תפיסה באוניברסיטאות שהחל בתקופה זו, ובמהלכו איבדה הדת בהדרגה את מקומה ככוח הדומיננטי בהשפעה על הלך הכוח של האוניברסיטאות, ואת מקומה תפסו רעיונות חדשניים של השכלה ומחקר אמפירי.
הקולוניאליזם בעולם (1800)
אירועים בולטים בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירועים בולטים בעולם > מלחמות

1801 - 1805: המלחמה הַבֶּרְבֶּרִית הראשונה - בין ארצות הברית לשליטים בצפון אפריקה העות'מאנית עקב רצונם של האמריקאים להפסיק לשלם דמי חסות בים התיכון.
1808 - 1809: המלחמה הפינית - מלחמה שהתחוללה בין שוודיה לבין האימפריה הרוסית. כתוצאה מהמלחמה, עבר השליש המזרחי של שוודיה לידי האימפריה הרוסית כדוכסות הגדולה של פינלנד, לימים הרפובליקה של פינלנד.
1803 - 1815: המלחמות הנפוליאוניות - סדרה של עימותים עולמיים שהתרחשו בעיקר באירופה, אך גם במזרח-התיכון, צפון אפריקה והאוקיינוס האטלנטי. בכל אחד מהם עמדה צרפת מול קואליציה משתנה של בעלות-ברית, שהתנגדו למסעות הכיבושים שערכה. המלחמות נמשכו עם הפוגות קצרות עד שנת 1815. הן שינו ללא היכר את הצבאות האירופאיים, ונערכו בקנה-מידה רחב שלא נודע כמוהו, בעיקר בשל שיטת גיוס חובה להמונים שאומצה לראשונה.
1805-1803: מלחמת בריטניה-מראטה השנייה (אנ') – כחלק ממאבקי כוח פנימיים בתוך האימפריה המראטהית, השליט הגולה בהאי ראו השני (אנ') חתם בשנת 1802 על הסכם כניעה של המראטהים מול הבריטים בתמורה לכך שיחזור לשלטון. מספר קבוצות כוח אחרות מטעם המראטהים מתנגדים להסכם ויוצאים למלחמה מול הבריטים, בה מצליחים להשיב את עצמאותם.
1804 - 1808: מלחמה הפולאנית (אנ') - אוסמן דן פודיו (אנ') הפולאני מנהל מלחמת קודש כנגד ערי המדינה של בני ההאוסה. דן פודיו משתף פעולה עם אימפריית קאנם בורנו כדי להכניע את ההאוסה, ומקים באזור את ח'ליפות סוקוטו (אנ').
1813-1804: מלחמת רוסיה–פרס - אחת המלחמות הרבות בין האימפריה הפרסית לבין רוסיה הקיסרית, אשר החלה כמחלוקת טריטוריאלית. בשלבים אלו של המלחמה התקשתה רוסיה, על אף יתרונותיה הצבאיים והטכנולוגיים, מכיוון שמירב משאביה הוקדשו למלחמות האירופאיות.
1807: כיבוש קונפדרציית פאנטה על ידי אשנטי – לאחר עשורים של חיכוכים, כבשה ממלכת אשנטי את קונפדרציית פנטה (אנ') וזכתה לגישה ישירה לקו החוף של מערב אפריקה. באותה שנה הפסיקה בריטניה את סחר העבדים שהניע את הסחר המקומי, וההחלטה גרמה לבעיות כלכליות מקומיות והסלימה מאבקים אזוריים.
התרחבות בית סעוד – לאורך העשור בית סעוד ממשיכים את התרחבות הממלכה בסדרה מתמשכת של קרבות, ובעשור זה מתחילים לכבוש שטחים מין האימפריה העות'מאנית. לאחר למעלה מעשר שנים של מאבק, כובשים הסעודים את מכה העות'מאנית בשנת 1803 (ושוב בשנת 1805 לאחר שלא מצליחים תחילה להחזיק בה), את אל-מדינה בשנת 1806 ובהמשך העשור כובשים את כל מחוז חג'אז מידי העות'מאנים. כוחות בית סעוד אף פולשים צפונה, ולקראת סוף העשור מאיימים על בגדאד ודמשק. העות'מאנים עשו מאמצים להשיב לידיהם את השטחים הכבושים, אולם עד סוף העשור לא מצליחים לקצור הצלחות.
אירועים בולטים בעולם > סכסוכים פנימיים

1804 ואילך: המהפכה הסרבית – בתקופה בה מתרופף השלטון המרכזי העות'מאני בבלקן, משתלטים בפועל יניצ'רים מורדים על האזור, גובים דמי חסות ופועלים באלימות רבה. התרחשויות אלו מעוררות התנגדות בקרב הסרבים המקומיים שיוצאים למלחמה ביניצ'רים. ניסיונות של הסולטאן העות'מאני להתערב נדחים על ידי הסרבים המורדים. בהמשך העשור זכו המורדים הסרבים גם לתמיכה זמנית של רוסית והשתלטו זמנית על בלגרד, אך נהדפו בסוף העשור.
אירועים בולטים בעולם > אירועים פוליטיים בולטים

1 באוקטובר 1800: לואיזיאנה הצרפתית – ספרד מוסרת את לואיזיאנה לצרפת בהתאם לחוזה סן אילדפונסו.
1 בינואר 1801: הממלכה המאוחדת של בריטניה הגדולה ואירלנד – נוצרת כתוצאה מאיחוד ממלכת בריטניה הגדולה וממלכת אירלנד.
1801: תחיית הממלכה הסיקית – רנג'יט סינג מצליח לאחד את קונפדרציית השבטים הסיקיים ומכריז על עצמו כמלך פנג'אב. במהלך העשור מרחיב סינג את שטח שליטתו בהדרגה, אולם הבריטים בולמים את התקדמותו מזרחה בחתימה על מספר הסכמים מולו.
1801: ראשית תקופת אלכסנדר הראשון – תחילת תקופת שלטונו של הצאר התאפיינה בניסיונות לקדם רפורמות ליברליות כמו קידום חינוך נרחב והגברת מעמדם של צמיתים. רבות מרפורמות אלו נבלמו בפועל על ידי גורמים שמרניים יותר בשלטון.
8 באפריל 1802: הפרדת דת ומדינה – צרפת של אחרי המהפכה מגדירה מחדש את מעמדה של הכנסייה הקתולית, באופן שמנתק אותה מהשלטון אך הופך אותה לחלק ממערכת המנהל עם שכר קבוע לבכיריה.
19 בפברואר 1803: חוק הבוררות – החוק שנחתם על ידי נפוליאון, מביא את הרפובליקה ההלווטית לסוף דרכה ומחליף אותה במדינת שווייץ המודרנית.
30 באפריל 1803: רכישת לואיזיאנה – ארצות הברית חותמת על חוזה עם צרפת לקניית הטריטוריה הצרפתית, שהייתה שווה לגודלה של ארצות הברית בזמנו.
1803: השתלטות בריטניה על האימפריה המוגולית – שטחה של האימפריה המוגולית באזור דלהי ממשיך לשמש כמקום שלטונם של הקיסרים המוגוליים, אולם אלו מתחילים לפעול בכפוף לשלטון בריטי על שטחם.
6 בנובמבר 1804: הקיסרות הראשונה – במשאל עם מאושרת הכתרתו של נפוליאון לקיסר צרפת.
25 במרץ 1807: הפסקת העבדות בבריטניה – האימפריה הבריטית אוסרת על סחר העבדים בתחומה.
1807: ביטול זכות בחירה לנשים – מדינת ניו ג'רזי משנה את חוקתה כך שתשלול זכות הצבעה מנשים, שחורים וזרים, וכתוצאה מכך כבר אין אף מדינה בעולם שמכירה בזכות בחירה לנשים.
1 בינואר 1808: המאבק לביטול עבדות בארצות הברית – הוטל איסור על יבוא עבדים לארצות הברית.
אירועים בולטים בעולם > כלכלה

1801: הבורסה בלונדון - הקמת הבורסה המוסדרת הראשונה בעולם, ותחילתה של הבורסה המודרנית
אירועים בולטים בעולם > קולוניאליזם ואימפריאליזם

17 באוקטובר 1800 – בריטניה משתלטת על האי קוראסאו.
8 בינואר 1801 – הצאר פאבל הראשון מוציא צו המספח את כארתלי-קאחתי, היא גאורגיה, לאימפריה הרוסית. כארתלי קאחתי בעצמם מבקשים את הסיפוח כדי לזכות להגנה רוסית מפני איומים מפרס.
1804 - ח'ליפות סוקוטו (אנ') כובשת שטחים באזור ניגריה וניז'ר המודרניות.
8 בינואר 1806 – המלחמות הנפוליאוניות: מושבת הכף עוברת מידי ההולנדים לבריטים, והדבר מאפשר כניסתם של חלוצים בריטים לשטחים בפנים יבשת אפריקה.
אירועים בולטים בעולם > דה-קולוניזציה והשגת עצמאות

1 בינואר 1804 - האיטי מכריזה על עצמאות מצרפת
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
12 ביולי 1804 - אלכסנדר המילטון נהרג בדו-קרב נגד ארון בר
אסונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1803-1800: תקופת בצורת ממושכת באפריקה.
אסונות > בריאות

המלחמות הנפולאוניות מסייעות להפצת מספר מחלות, ובראשן מגפת טיפוס, שמכה קשות בחיילים בפרוסיה ובאוסטריה, ובהמשך מתפשטת באוכלוסייה האזרחית במרכז אירופה וגובה אבדות רבות.
מדע וטכנולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מדע וטכנולוגיה > טכנלוגיה

1803 - ריצ'רד טרוויתיק (אנ') פיתח את כלי הרכב הממונע הראשון בשם כרכרת הקיטור הלונדונית (אנ').
1803 - ויליאם סימינגטון פיתח את סירת המנוע הראשונה בשם "Charlotte Dundas", שמונעת בידי מנוע קיטור.
21 בפברואר 1804 - הממציא הבריטי ריצ'רד טרוויתיק עורך את הנסיעה ראשונה של קטר רכבת המופעל בעזרת מנוע קיטור. הקטר שבנה משך רכבת לאורך פסים בבית-היציקה לברזל "פנידרן" (Penydarren) שבוויילס.
11 בפברואר 1808 – פחם מובער כדלק בניסוי ראשוני בפנסילבניה.
מדע וטכנולוגיה > מדע

1 בינואר 1801 – גילוי קרס, האסטרואיד הראשון שהתגלה (מאוחר יותר הוגדר ככוכב לכת ננסי).
1802 - האמפרי דייווי מייצר את האוראור החשמלי הראשון. האור היה בהיר וקצר-מועד מכדי להיות מעשי, אך זוהי פריצת דרך משמעותית בפיתוח המצאות חשמל פרקטיות.
28 במרץ 1802 – היינריך וילהלם אולברס מגלה את האסטרואיד פאלאס, האסטרואיד השני הידוע לאדם.
1802 – תומאס וודגווד מפתח טכניקה מוקדמת של צילום בה מתועדים צללים על גבי נייר, אם כי באופן זמני.
1 בספטמבר 1804 – האסטרונום הגרמני קארל לודוויג הרדינג מגלה את 3 יונו, אחד מהאסטרואידים הגדולים ביותר בחגורת האסטרואידים.
1808 – אלכסנדר פון הומבולדט כותב ספרו את "Voyage de Humboldt et Bonpland", אשר מניח את היסודות לגאולוגיה, מטאורולוגיה ווולקנולוגיה.
1809 – המתמטיקאי גאוס משתמש לראשונה - ככל הידוע באותה תקופה - בהתפלגות נורמלית, לצורך לניתוח מידע אסטרונומי.
1809 – הקמת אוניברסיטת ברלין, ובה סטנדרטים חלוציים של חופש אקדמי שהחלו להפוך לעקרונות מנחים ולבעלי השפעה עולמית.
1 בינואר 1801 – גילוי קרס
נסיעה ראשונה של קטר
נסיעה ראשונה של כרכרת הקיטור הלונדונית
תרבות פופולרית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
22 בדצמבר 1808 – ביצוע בכורה של הסימפוניות הבאות של לודוויג ואן בטהובן - החמישית והשישית, הפנטזיה הכוראלית והקונצ'רטו הרביעי לפסנתר של בטהובן לראשונה בקונצרט בניצוחו בתיאטר אן דר וין בווינה
בעשור זה מתקיימות לראשונה תחרויות שחייה מסודרות בין מדינות שונות
לאורך העשור רואים אור מספר ספרים מכוננים בהתגבשותה של תפיסת האידיאליזם הגרמני, ביניהם כתביו של גאורג וילהלם פרידריך הגל, שספריו זוכים לפופולריות רבה ומשפיעים רבות על תפיסות חברתיות
אישים בולטים > מנהיגי עולם בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.